
ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ορίων αιγιαλού - παραλίας στην Τ.Κ. 
Δερβενιού, Δ.Ε. Ευρωστίνης, του Δήμου Ξυλοκά¬ 


στρου - Ευρωστίνης. 1 

Επανακαθορισμός ορίων αιγιαλού - παραλίας στη 
θέση «Μεγάλη Άμμος», Δήμου Κεφαλληνίας. 2 

ΑΠΟΦΑΣΕΙ Σ 

Αριθ. 24254/2266 (1) 


Καθορισμός ορίων αιγιαλού - παραλίας στην Τ.Κ. Δερ¬ 
βενιού, Δ.Ε. Ευρωστίνης, του Δήμου Ξυλοκάστρου - 
Ευρωστίνης. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤ. ΕΛΛΑΔΑΣ 
ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις», ως ισχύει. 

2. Τ ις διατάξεις του Ν. 3200/55 «περί Διοικητικής Απο¬ 
κέντρωσης», όπως τροποποιήθηκε και ισχύει. 

3. Τις διατάξεις της παρ. 21 του άρθρου 46 του Ν. 3220/ 
2004 (ΦΕΚ 15/Α728-1-2004) «Μέτρα αναπτυξιακής και 
κοινωνικής πολιτικής - αντικειμενικοποίηση του φορο¬ 
λογικού ελέγχου και άλλες διατάξεις». 

4. Τις διατάξεις του άρθρου 280 του Ν. 3852/2010 (ΦΕΚ 
Α/87/7-6-2010) «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης». 

5. Το Π.Δ. 139/2010 (ΦΕΚ Α' 232/27-12-2010) «Οργανισμός 
της Αποκεντρωμένης Διοίκησης Πελοποννήσου, Δυτ. 
Ελλάδος και Ιονίου». 

6. Τις διατάξεις των άρθρων 3 και 5 του Ν. 2971/2001 
(ΦΕΚ 285/Α'/19-12-2001) «Περί αιγιαλού και παραλίας», 
όπως συμπληρώθηκε με τις διατάξεις του άρθρου 113 
του Ν. 3879/11 «Περί Δημοσίων Συμβάσεων ... ρύθμιση 
θεμάτων Εθνικής Αμυνας». 

7. Τις διατάξεις του Ν.Δ. 439/70 «Περί συμπληρώσεως 
των διατάξεων περί αιγιαλού». 

8. Το αριθ. 619/21-03-2011 (αρ. πρωτ. Κ.Υ. Κορινθίας) 
έγγραφο του Δήμου Ξυλοκάστρου - Ευρωστίνης, προς 


την Κτηματική Υπηρεσία Κορινθίας για τον καθορισμό 
της γραμμής αιγιαλού - παραλίας στο υπόλοιπο τμήμα 
της παραλιακής ζώνης Δερβενιού. 

9. Το από τον Δεκέμβριο του 2012 Τοπογραφικό Διά¬ 
γραμμα, που συντάχθηκε από τον από τον Μανιατογιάν- 
νη Ξ. Αγρ. Και Τοπογράφο Μηχ/κό σε κλίμακα 1:500, σε 
μια πινακίδα ελέγχθηκε για την ακρίβεια της αποτύπω¬ 
σης από τον Ιωαννίδη Δημήτριο Αγρ. - Τοπογράφο Μηχ/ 
κό, υπάλληλο της Κτηματικής Υπηρεσίας Ν. Κορινθίας 
και θεωρήθηκε στις 08-02-2013 από τον Καράμπελα 
Νικόλαο, Προϊστάμενο ιδίας Υπηρεσίας. 

10. Το αριθ. 2389/16-11-2011 έγγραφο της Κτηματικής 
Υπηρεσίας Ν. Κορινθίας προς το ΓΕΕΘΑ και το αριθ. 
Φ.119/173514/Σ. 2825 /14-06-2012 έγγραφο αυτού, σύμ¬ 
φωνα με το οποίο το ΓΕΕΘΑ, από πλευράς αρμοδιο¬ 
τήτων του, όπως αυτές απορρέουν από το άρθρο 17 
του Ν.2971/2001, δεν έχει αντίρρηση για τη συνέχιση 
της διαδικασίας καθορισμού των ορίων αιγιαλού -πα¬ 
ραλίας και τυχόν υπάρχοντος παλαιού αιγιαλού στην 
εν λόγω θέση. 

11. Την αριθ. 19225/4227/21-04-2006 απόφαση του Γε¬ 
νικού Γραμματέα Περιφέρειας Πελοποννήσου «Περί κα¬ 
θορισμού οριογραμμών αιγιαλού και παλαιού αιγιαλού 
στην παραλία Δερβενιού του Δήμου Ευρωστίνης» (ΦΕΚ 
245/Δ730-05-2008). 

12. Το ΦΕΚ 223/15-11-1905 στο οποίο περιλαμβάνεται 
το Β.Δ. «Περί εγκρίσεως διαγράμματος ρυμοτομίας της 
κωμοπόλεως Δερβενίων του Δήμου Ευρωστίνης». 

13. Την από 08-11-1974 Έκθεση με συνημμένο σκαρίφη¬ 
μα θεωρημένα από τον Προϊστάμενο του Τ.Ε.Ε. και Π.Ε., 
με τα οποία καθορίζονται τα όρια οικισμού οικισμού Αγ. 
Τριάδος και παραλίας Πεταλούς Κοινότητας Δερβενιού 
Ν. Κορινθίας. 

14. Το με αρ. 1879/02-05-2006 έγγραφο της ΚΕΔ, προς 
την Κτηματική Υπηρεσία Ν. Κορινθίας, με συνημμένο 
ακριβές απόσπασμα Χάρτη Γ.Υ.Σ. 1:5000 με αριθ. 6332-5, 
όπου εντοπίζεται κατά προσέγγιση στην ευρύτερη πε¬ 
ριοχή το ΑΒΚ 12 ακίνητο και παρέχονται στοιχεία για 
τη χάραξη αιγιαλών στην Β. Κορινθία. 

15. Την από 25-02-2013 έκθεση της Επιτροπής αιγιαλού 
παραλίας για τον καθορισμό των ορίων αιγιαλού πα¬ 
ραλίας στη Τ.Κ. Δερβενιού, Δ.Ε. Ευρωστίνης, του Δήμου 
Ξυλοκάστρου - Ευρωστίνης. 

16. Το αριθ. 444/04-03-2013 έγγραφο της Κτηματικής 
Υπηρεσίας Ν. Κορινθίας προς την Αποκεντρωμένη Διοί- 

κηση Πελοπόννησου, Δυτ. Ελλάδας και Ιονίου για την 
έκδοση της παρούσας, αποφασίζουμε: 

Επικυρώνουμε την από 25-02-2013 έκθεση της Επιτρο¬ 
πής αιγιαλού παραλίας για τον καθορισμό των ορίων 
αιγιαλού-παραλίας στη Τ.Κ. Δερβενιού, Δ.Ε. Ευρωστίνης, 
του Δήμου Ξυλοκάστρου-Ευρωστίνης, καθώς επίσης και 
από τον Δεκέμβριο του 2012 Τοπογραφικό Διάγραμμα, 
που συντάχθηκε από τον Μανιατογιάννη Ξ., Αγρ. και 
Τοπογράφο Μηχ/κό, σε κλίμακα 1:500, σε μια πινακίδα, 
ελέγχθηκε για την ακρίβεια της αποτύπωσης από τον 
Ιωαννίδη Δημήτριο, Αγρ. - Τοπογράφο Μηχ/κό, υπάλληλο 
της Κτηματικής Υπηρεσίας Ν. Κορινθίας, και θεωρήθηκε 
στις 08-02-2013 από τον Καράμπελα Νικόλαο, Προϊστά¬ 
μενο αυτής, ως εξής: 

1. Καθορίζει επί του διαγράμματος αυτού με κόκκινη 
συνεχή πολυγωνική γραμμή και με στοιχεία 1, 2, 3,..., 10, 
την οριογραμμή του αιγιαλού, οι κορυφές του οποίου 
εξασφαλίζονται με ορθογώνιες συντεταγμένες του κρα¬ 
τικού τριγωνομετρικού δικτύου (Γ.Η.Σ.) στο Γεωδαιτικό 
Σύστημα ΕΓΣΑ ’87. 

2. Καθορίζει επί του διαγράμματος αυτού με κίτρινη 
συνεχή πολυγωνική γραμμή και με τα στοιχεία Υ, 2', 3', 

. 6', την οριογραμμή της παραλίας, οι κορυφές της 

οποίας εξασφαλίζονται με ορθογώνιες συντεταγμένες 
του κρατικού τριγωνομετρικού δικτύου (Γ.Η.Σ.) στο Γε- 
ωδαιτικό Σύστημα ΕΓΣΑ ’87. 

Δεν καθορίζει οριογραμμή παραλίας στην υπόλοιπη 
παράκτια ζώνη, διότι το όριο του σχεδίου πόλεως, προ¬ 
σεγγίζει αυτό του καθοριζόμενου αιγιαλού. 

Η απόφαση αυτή, με την Έκθεση της Επιτροπής κα¬ 
θορισμού ορίων αιγιαλού-παραλίας και το Τοπογραφι- 
κό Διάγραμμα να δημοσιευθούν στην Εφημερίδα της 
Κυβερνήσεως. 

Πάτρα, 10 Απριλίου 2013 

Ο Γ ενικός Γ ραμματέας Αποκεντρωμένης Διοίκησης 
ΕΜΜΑΝΟΥΗΛ ΑΓΓΕΛΑΚΑΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ 
ΚΑΙ ΠΑΡΑΛΙΑΣ ΣΤΗΝ Τ. ΔΕΡΒΕΝΙΟΥ, Δ.Ε. ΕΥΡΩΣΤΙΝΗΣ, 
ΤΟΥ ΔΗΜΟΥ ΞΥΛΟΚΑΣΤΡΟΥ-ΕΥΡΩΣΤΙΝΗΣ. 

Κόρινθος, σήμερα την 25η-2-2013, ημέρα Δευτέρα, συ¬ 
νέρχεται η Επιτροπή άρθρ. 100 Π.Δ. 284/88 «περί καθο¬ 
ρισμού ορίων αιγιαλού και παραλίας και θέσεων αμμο- 
ληψίας», όπως τροποποιήθηκε από το άρθρο 3 παραγρ. 
1 Ν.2971/01, στο κατάστημα της Κτηματικής Υπηρεσίας 
Ν. Κορινθίας, αποτελούμενη από τους: 

(α) Καράμπελα Ν., Προϊστάμενο της Κτηματικής Υπη¬ 
ρεσίας, ως Πρόεδρο, 

(β) Ιωαννίδη Δ., Αγρ. - Τοπογράφο μηχ/κό, υπάλληλο 
της Κτηματικής Υπηρεσίας, 

(γ) Κορίζη Κ., Πλωτάρχη Λ.Σ., Λιμενάρχη Αιγίου, 

(δ) Καραγιάννη X., Πολιτικό μηχ/κό, Προϊστάμενο της 
Δ/νσης Τ.Υ. & Περ/ντος του Δ. Ξυλοκάστρου-Ευρωστί¬ 
νης, και 

(ε) Αθανασούλη I., Πολιτικό μηχ/κό, υπάλληλο της Δ/ 
νσης Περιβάλλοντος και Χωρικού Σχεδιασμού Πελ/σου, 
αναπληρ., του τακτικού μέλους κωλυομένου, 
προκειμένου να καθορίσει τις οριογραμμές αιγιαλού- 
παραλίας, στη παραλία της Τ. Δερβενιού, Δ.Ε. Ευρωστί¬ 
νης του Δ. Ξυλοκάστρου-Ευρωστίνης. 


Η Επιτροπή, αφού έλαβε υπόψη: 

1. Την αριθ. 619/21-3-2011 αίτηση της Δημοτικής Ενότη¬ 
τας Ευρωστίνης, του Δήμου Ξυλοκάστρου-Ευρωστίνης. 

2. Το από Δεκέμβριο 2012 τοπογραφικό διάγραμμα, 
που συντάχθηκε από τον Μανιατογιάννη Ξ., Αγρ. και Το¬ 
πογράφο μηχ/κό, σε κλίμακα 1:500, το οποίο ελέγχθηκε 
για την ακρίβεια της αποτύπωσης από τον Ιωαννίδη Δ., 
Αγρ.-Τοπογράφο μηχ/κό, και θεωρήθηκε στις 8-2-2013, 
από τον Προϊστάμενο της Κτηματικής Υπηρεσίας Ν. 
Κορινθίας, Καράμπελα Ν. 

3. Τις διατάξεις του Ν.2971/01 «Αιγιαλός, παραλία και 
άλλες διατάξεις», όπως αυτός τροποποιήθηκε, συμπλη¬ 
ρώθηκε και ισχύει καθώς και τη σχετική Διοικητική και 
Δικαστηριακή Νομολογία. 

4. Την αριθ. 19225/4227/21-4-2008 (ΦΕΚ 245/Δ/30-5- 
2008) απόφαση Γ.Γ.Π.Π. «Περί καθορισμού οριογραμμών 
αιγιαλού και παλαιού αιγιαλού, στη παραλία Δερβενιού 
του Δήμου Ευρωστίνης», με την οποία έγινε διοικητικός 
καθορισμός των αναφερόμενων, σε αυτή, ορίων, βορει¬ 
οανατολικά της ως άνω θέσης, στην οποία αιτείται ο 
καθορισμός. 

5. Το αριθ. Φ.119/173514/Σ.2825/14-6-2012 έγγραφο του 
Γ.Ε.Ε.Θ.Α., με το οποίο διατυπώνεται η σύμφωνη γνώμη 
του, αποκλειστικά και μόνο, σε θέματα αρμοδιοτήτων 
του (άρθρ. 5 παράγρ. 1 Ν.2971/01, όπως αντικαταστάθηκε 
από το άρθρ. 113 παράγρ. 1 Ν.3978/11). 

6. Την, με ημερομηνία θεώρησης 30-10-2012, από τον 
Παπαϊωάννου Π., Πολ. μηχ/κό, Προϊστάμενο του Τμήμα¬ 
τος Δομών Περιβ/ντος, της Δ/νσης Τεχν. Έργων της 
Περιφ. Πελ/σου, μελέτη (τεχνική έκθεση, διαγράμματα 
κ.λπ.) «Αποκατάσταση Διαβρώσεων Τμήματος της Π.Ε.Ο. 
Κορίνθου-Πατρών από τη δράση του κυματισμού του 
Κορινθιακού-Μελέτη διαφραγματικού πασσαλότοιχου 
προστασίας θεμελίων και ακτής Δερβενιού». 

7. Τα λοιπά στοιχεία του φακέλου και αφού μετέβη 
επί τόπου και διαπίστωσε τα εξής: 

(α) Αναφορικά με τη γεωμορφολογία του εδάφους: 

(ί) Η μορφολογία της ακτής -η κλίση της οποίας εκτι- 
μάται μεσαία- συνίσταται από χαλαρά ιζήματα (ήτοι 
από άμμο και κροκάλες ακτών). 

(ϋ) Σε τμήμα της (ακτής) έχουν τοποθετηθεί φυσικοί 
ογκόλιθοι, ακανόνιστου σχήματος, προφανώς για την 
αναχαίτιση της δράσης των κυματισμών, αφού το τμήμα 
αυτό, αφορά η ανωτέρω αναφερόμενη μελέτη. 

(ιϋ) Στην ακτή εκβάλλει, μικρής διατομής, χείμαρρος. 

(β) Της ακτής συνέχονται εκτάσεις: 

(ί) εντός σχεδίου πόλεως, πυκνοδομημένες, με κύρια 
χρήση «Κατοικία» -σχετ. το από 12-11-1905 Β.Δ/γμα «Περί 
εγκρίσεως διαγράμματος ρυμοτομίας της κωμοπόλεως 
Δερβενίων του Δ. Ευρωστίνης» (ΦΕΚ 223/Α'/15-9-1905), 
και 

(ϋ) φερόμενες ως «εντός ορίων οικισμού, προϋφιστά- 
μενου του έτους 1923» -σχετ. η από 8-11-1974 έκθεση 
καθορισμού ορίων οικισμού Αγίας Τριάδος και παραλίας 
Πεταλούς Κοινότητας Δερβενιού και το συνοδεύον αυτή, 
ομόχρονο, τοπογραφικό σκαρίφημα, το οποίο θεωρήθη¬ 
κε από τον Σιγάλα Μ., μηχ/κό ΔΕ επί 5ω β., Προϊστάμενο 
ΤΕΕ και ΠΕ. 

(γ) Στην ακτή, δεν φύεται βλάστηση, άξια αναφοράς. 

(δ) Στην περιοχή δεν εντοπίστηκαν παράκτιοι φυσικοί 
πόροι. 

(ε) Λόγω της θέσεως και του προσανατολισμού της, 
η περιοχή προσβάλλεται κυρίως από ανέμους που πνέ- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1967 


ουν από Β. και Β.Δ. διευθύνσεις, η ένταση, η συχνότη¬ 
τα εμφάνισης και η διάρκεια των οποίων προκύπτουν 
από τα κλιματολογικά δεδομένα του Μετεωρολογικού 
Σταθμού Βέλου. 

(στ) Η μορφολογία του πυθμένα είναι προέκταση της 
μορφολογίας της ξηρός, ήτοι ο βυθός καλύπτεται αρ¬ 
χικά από κροκάλες και χαλίκια και εν συνεχεία από 
λεπτή άμμο, ενώ αναφορικά δε με την βυθομετρία του, 
προέκυψε ότι, σε απόσταση 125 μέτρων, από την ακτή, 
το βάθος φθάνει τα 50 μέτρα. 

(ζ) Το ανάπτυγμα της θαλάσσης κατά τον Β. τομέα 
είναι 35 χιλιόμετρα περίπου, ενώ κατά τον Β.Δ. είναι 40 
χιλιόμετρα περίπου. 

(η) Στην περιοχή δεν υπάρχουν θεσμοθετημένες χρή¬ 
σεις γης, αλλά ούτε και ειδικές χωροταξικές ρυθμίσεις- 
κατευθύνσεις. 

(θ) Στην παράκτια ζώνη δεν εντοπίζεται καταγεγραμ- 
μένο Δημόσιο Κτήμα, αρμοδιότητας Υπουργείου Οικ/κών 
(σχετ. το έγγραφο της ΚΕΔ-κλιμάκιο Ναυπλίου αριθμ. 
1879/2-5-06). 

(ι) Η περιοχή δεν έχει κηρυχθεί υπό κτηματογράφηση. 

(ια) Δεν υφίστανται ευπαθή οικοσυστήματα, καθώς 
και προστατευόμενες περιοχές. 

και τέλος, ύστερα από εκτενή διαλογική συζήτηση 
των μελών, κατά την οποία επισημάνθηκε η αδήριτη 
ανάγκη για την ολοκλήρωση της παρούσας αιτουμένης 
διοικητικής οριοθέτησης, προκειμένου στη συνέχεια να 
εκτελεστούν τα απαιτούμενα έργα ώστε να αντιμετω¬ 


πιστεί η μεγάλης έκτασης καταστροφή, σε τμήμα της 
ακτογραμμής, λόγω του υποβιβασμού της επιφάνειας 
του βυθού (σχετ. η απόφαση Γενικού Γραμματέα Πο¬ 
λιτικής Προστασίας, του Υπουργείου Προστασίας του 
Πολίτη, αριθμ. 1597/8-3-2012 περί κήρυξης, σε κατάσταση 
έκτακτης ανάγκης, της ως άνω Τ.Κ.), αποφασίζει: 

(1) Καθορίζει επί του διαγράμματος αυτού, με κόκκινη, 

συνεχή, πολυγωνική γραμμή και με τα στοιχεία 1,2,3. 

10, την οριογραμμή του αιγιαλού, οι κορυφές του οποίου 
εξασφαλίζονται με ορθογώνιες συντεταγμένες του κρα¬ 
τικού τριγωνομετρικού δικτύου (Γ.Υ.Σ.) στο Γεωδαιτικό 
Σύστημα ΕΓΣΑ ’87. 

(2) Καθορίζει επί του διαγράμματος αυτού, με κίτρινη, 
συνεχή, πολυγωνική γραμμή και με τα στοιχεία ΐ, 2', 3', 
..., 6', την οριογραμμή της παραλίας, οι κορυφές της 
οποίας εξασφαλίζονται με ορθογώνιες συντεταγμένες 
του κρατικού τριγωνομετρικού δικτύου (Γ.Υ.Σ.) στο Γεω- 
δαιτικό Σύστημα ΕΓΣΑ ’87. 

Δεν καθορίζει οριογραμμή παραλίας στην υπόλοιπη 
παράκτια ζώνη διότι, το όριο του σχεδίου πόλεως, προ¬ 
σεγγίζει αυτό του καθοριζόμενου αιγιαλού. 

Η Επιτροπή 

Ο Πρόεδρος Τα Μέλη 

ΝΙΚΟΛΑΟΣ ΚΑΡΑΜΠΕΛΑΣ ΔΗΜΗΤΡΙΟΣ ΙΩΑΝΝΙΔΗΣ 

ΚΩΝΣΤΑΝΤΙΝΟΣ Ν. ΚΟΡΙΖΗΣ 
ΧΡΟΝΗΣ ΚΑΡΑΓΙΑΝΝΗΣ 
ΙΩΑΝΝΗΣ ΑΘΑΝΑΣΟΥΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



























































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1971 


Αριθ. 16126/1615 (2) 

Επανακαθορισμός ορίων αιγιαλού - παραλίας στη θέση 
«Μεγάλη Άμμος», Δήμου Κεφαλληνίας. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤ. ΕΛΛΑΔΑΣ 
ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις», ως ισχύει. 

2. Τ ις διατάξεις του Ν. 3200/55 «περί Διοικητικής Απο¬ 
κέντρωσης», όπως τροποποιήθηκε και ισχύει. 

3. Τις διατάξεις της παρ. 21 του άρθρου 46 του Ν. 
3220/ 2004 (ΦΕΚ 15/Α728-1-2004) «Μέτρα αναπτυξιακής 
και κοινωνικής πολιτικής - αντικειμενικοποίηση του φο¬ 
ρολογικού ελέγχου και άλλες διατάξεις». 

4. Τις διατάξεις του άρθρου 280 του Ν. 3852/2010 (ΦΕΚ 
87/Α'/7-6-2010) «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης». 

5. Το Π.Δ. 139/2010 (ΦΕΚ 232/Α727-12-2010) «Οργανι¬ 
σμός της Αποκεντρωμένης Διοίκησης Πελοποννήσου, 
Δυτ. Ελλάδος και Ιονίου». 

6. Τις διατάξεις των άρθρων 3,5 και 7 του Ν. 2971/2001 
(ΦΕΚ 285/Α'/19-12-2001) «Περί αιγιαλού και παραλίας», 
όπως συμπληρώθηκε με τις διατάξεις του άρθρου 113 
του Ν. 3879/2011 «Περί Δημοσίων Συμβάσεων ... ρύθμιση 
θεμάτων Εθνικής Αμυνας». 

7. Τις διατάξεις του Ν.Δ. 439/70 «Περί συμπληρώσεως 
των διατάξεων περί αιγιαλού». 

8. Την από 8-11-2012 αίτηση του Ιωάννη Παναγή Μου- 
σούρη, με την οποία ζητείται ο επανακαθορισμός των 
ορίων παραλίας λόγω αυτοδίκαιης ανάκλησης στη θέση 
«Μεγάλη Αμμος» Δήμου Κεφαλλονιάς με το συνημμένο 
το από τον Νοέμβριο του 2012 Τοπογραφικό Διάγραμμα. 

9. Το από το Νοέμβριο του 2012 κτηματολογικό και 
υψομετρικό διάγραμμα συνταχθέν από τον Αγρονόμο 
και Τοπογράφο Μηχ/νικό, Αντώνη Κατσιγιάννη, σε μια 
πινακίδα με κλίμακα 1:500, το οποίο ελέγχθηκε κατά 
το δυνατό για την ακρίβεια της αποτύπωσης από τη 
Μαρμαρά Αθηνά, Τοπογράφο Μηχ/κό, υπάλληλο της 
Κτηματικής Υπηρεσίας Κεφ/νιάς και θεωρήθηκε από την 
αναπληρώτρια Προϊσταμένη ιδίας Κτηματικής Υπηρε¬ 
σίας, Γιαννάκη Ροζαλία, στις 29-11-12, όπως ορίζουν οι 
διατάξεις του άρθρου 4 του Ν. 2971/01. 

10. Το αριθ. 1731/14-11-2012 έγγραφο της Κτηματικής 
Υπηρεσίας Κεφαλληνίας προς το ΓΕΕΘΑ με συνημμένο 
απόσπασμα από το 6132/6 Φύλλο Χάρτη ΓΥΣ 1:5.000 με 
σημειωμένη τη θέση για επανακαθορισμό, προκειμένου 
το ΓΕΕΘΑ να εκφράσει τη σύμφωνη η μη γνώμη του 
σε θέματα αρμοδιοτήτων του και την παρέλευση ενός 
μήνα χωρίς τη απάντηση του ΓΕΕΘΑ, οπότε σύμφωνα 
με τις διατάξεις του άρθρου 113 του Ν. 3978/11, η γνώμη 
αυτού λογίζεται ως θετική. 

11. Τη από 17-1-2013Έκθεση της Επιτροπής αιγιαλού-πα- 
ραλίας για τον επανακαθορισμό των ορίων αιγιαλού πα¬ 
ραλίας στη θέση «Μεγάλη Άμμος», Δήμου Κεφαλληνίας. 

12. Το γεγονός ότι στην περιοχή καθορίστηκε αιγι- 
αλός και παραλία με την αριθ. Τ14123/2-5-1972 (ΦΕΚ 
126/Δ731.5.1972) απόφαση Νομάρχη Κεφαλληνίας. Το 
Τοπογραφικό Διάγραμμα που συνοδεύει την απόφαση 
δεν είναι εξαρτημένο από το Κρατικό σύστημα συντε¬ 


ταγμένων, δεν εμφανίζει συντεταγμένες και μετά την 
εφαρμογή του στη σημερινή αποτύπωση με τη βοήθεια 
και άλλων παλαιών τοπογραφικών διαγραμμάτων, η ορι- 
ογραμμή του αιγιαλού δεν καλύπτει όλο το εύρος της 
αμμώδους ακτής, αλλά εμπίπτει εντός αυτής, μη αντι¬ 
προσωπεύοντας έτσι την πραγματική θέση του αιγιαλού. 

13. Την ύπαρξη καθορισμού ορίων αιγιαλού και παραλί¬ 
ας νότια της εξεταζόμενης περιοχής στη θέση «Ρόγγια - 
Δαφνιάς» (ΦΕΚ 579/Δ725-05-1993). 

14. Το αριθ. 199/07-02-2013 έγγραφο της Κτηματικής 
Υπηρεσίας Κεφαλληνίας προς την Αποκεντρωμένη Δι¬ 
οίκηση Πελοποννήσου, Δυτ. Ελλάδας και Ιονίου για έκ¬ 
δοση της σχετικής απόφασης, αποφασίζουμε: 

Επικυρώνουμε την από 17-01-2013Έκθεση της Επιτρο¬ 
πής αιγιαλού και παραλίας για τον επανακαθορισμό 
των ορίων αιγιαλού - παραλίας, θέση «Μεγάλη Αμμος», 
Δήμου Κεφαλληνίας, καθώς επίσης και το από το Νοέμ¬ 
βριο του 2012 κτηματολογικό και υψομετρικό διάγραμμα 
συνταχθέν από τον αγρονόμο και Τοπογράφο Μηχ/νικό, 
Αντώνη Κατσιγιάννη, σε μια πινακίδα με κλίμακα 1:500, 
το οποίο ελέγχθηκε κατά το δυνατό για την ακρίβεια 
της αποτύπωσης από τη Μαρμαρά Αθηνά, Τοπογράφο 
Μηχ/κό, υπάλληλο της Κτηματικής Υπηρεσίας Κεφ/νιάς 
και θεωρήθηκε από την αναπληρώτρια Προϊσταμένη 
ιδίας Κτηματικής Υπηρεσίας Γιαννάκη Ροζαλία στις 29- 
11-12, όπως ορίζουν οι διατάξεις του άρθρου 4 του Ν. 
2971/01, ως εξής: 

Ια) Επανακαθορίζουμε λόγω εμφιλοχώρησης σφάλ¬ 
ματος την οριογραμμή του αιγιαλού με ερυθρή συνεχή 
πολυγωνική γραμμή με κορυφές Α1, Α2, ..., Α16, Α17Ξ1 
(«Ρόγγια-Δαφνιάς» (ΦΕΚ 579/Δ/25-05-1993), που είναι 
εξαρτημένες από το κρατικό τριγωνομετρικό δίκτυο. 

β) Επανακαθορίζουμε ζώνη παραλίας πλάτους 15 μέ¬ 
τρων παράλληλα στην οριογραμμή του αιγιαλού προ¬ 
κειμένου να εξυπηρετηθούν οι σκοποί της παρ. 2 του 
άρθρου 1 του Ν. 2971/2001, αφού πρόκειται για μια περιο¬ 
χή που παρουσιάζει ανάπτυξη όσον αφορά τη δόμηση 
για τουριστικούς σκοπούς και θεωρούμε ότι πρέπει να 
εξυπηρετείται η πρόσβαση στην ακτή που σήμερα δεν 
επαρκεί όπως διαπιστώθηκε στην επιτόπια μετάβασή μας 
αλλά και όπως φαίνεται στο Τοπογραφικό Διάγραμμα. 

2. Δεν υπάρχει παλαιός αιγιαλός. 

Η απόφαση αυτή, με την Έκθεση της Επιτροπής κα¬ 
θορισμού ορίων αιγιαλού παραλίας και το Τοπογραφι- 
κό Διάγραμμα, να δημοσιευθούν στην Εφημερίδα της 
Κυβερνήσεως. 

Πάτρα, 10 Απριλίου 2013 

Ο Γενικός Γραμματέας Αποκεντρωμένης Διοίκησης 
ΕΜΜΑΝΟΥΗΛ Α. ΑΓΓΕΛΑΚΑΣ 

ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΑΙΓΙΑΛΟΥ 
ΚΑΙ ΠΑΡΑΛΙΑΣ 

Αρθρο 3 του Ν. 2971/2001, που συγκροτήθηκε με την 
αριθ. 70853/14743/23-08-2011 απόφαση Γενικού 
Γραμματέα Αποκεντρωμένης Διοίκησης 
Πελοποννήσου, Δυτικής Ελλάδας και Ιονίου 

ΘΕΜΑ: Επανακαθορισμός ορίων αιγιαλού και παραλίας 
στη θέση «Μεγάλη Άμμος» Δήμου Κεφαλονιάς. 

Στο Αργοστόλι σήμερα την 17-01-2013 ημέρα Πέμπτη 
οι υπογεγραμμένοι: 





1972 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1. Γιαννάκη Ροζαλία, αναπληρώτρια Προϊστάμενη Κτη¬ 
ματικής Υπηρεσίας, ως Πρόεδρος. 

2. Μαρμαρά Αθηνά Τοπογράφο Μηχ/κό, υπάλληλο 
Κτηματικής Υπηρεσίας Κεφ/νίας, ως μέλος. 

3. Καλιτσουνάκης Γεώργιος, Λιμενάρχης Κεφ/νίας, ως 
μέλος. 

4. Προϊσταμένη Δ/νσης Πολεοδομίας Δήμου Κεφαλο- 
νιάς η οποία δεν προσήλθε, ούτε ο νόμιμος αναπληρω¬ 
τής της αν και νόμιμα προσκλήθηκαν. 

5. Προϊστάμενο Δ/νσης Περ/ντος και Χωρικού Σχεδια- 
σμού Ιονίου, ο οποίος δεν προσήλθε, ούτε ο νόμιμος 
αναπληρωτής του, αν και νόμιμα προσκλήθηκαν, 

αποτελούντες την Επιτροπή καθορισμού ορίων αιγι- 
αλού και παραλίας, που συγκλήθηκε μετά από σχετι¬ 
κή πρόσκληση της Προέδρου της, με γραμματέα της 
επιτροπής τη Δουδούμη Μαρία, υπάλληλο Κτηματικής 
Υπηρεσίας Κεφαλληνίας. 

Λαβόντες υπόψη: 

1. Την από 8-11-2012 αίτηση του Ιωάννη Παναγή Μου- 
σούρη, με την οποία ζητείται ο επανακαθορισμός των 
ορίων παραλίας λόγω αυτοδίκαιης ανάκλησης στη θέση 
«Μεγάλη Άμμος» Δήμου Κεφαλονιάς με το συνημμένο 
τοπογραφικό διάγραμμα συνταχθέν από τον αγρονό¬ 
μο και τοπογράφο μηχανικό Αντώνη Κατσιγιάννη τον 
Νοέμβριο του 2012. 

2. Το συνταχθέν από τον αγρονόμο και τοπογράφο 
μηχ/κο Αντώνη Κατσιγιάννη τον Νοέμβριο του 2012 κτη- 
ματολογικό και υψομετρικό διάγραμμα της παραπάνω 
περιοχής σε μία (1) πινακίδα με κλίμακα 1:500 ελεγμέ¬ 
νο κατά το δυνατό για την ακρίβεια της αποτύπωσης 
από τη Μαρμαρά Αθηνά Τοπογράφο Μηχ/κό, υπάλληλο 
Κτηματικής Υπηρεσίας Κεφ/νίας και θεωρημένο από 
την αναπληρώτρια Προϊσταμένη της Κτηματικής Υπη¬ 
ρεσίας Γ ιαννάκη Ροζαλία στις 29-11-2012, όπως ορίζουν 
οι διατάξεις του άρθρου 4 του Ν 2971/01. 

3. Το γεγονός ότι στην περιοχή καθορίστηκε αιγια- 
λός και παραλία με την αριθ. Τ14123/2-5-1972 απόφαση 
Νομάρχη Κεφ/νίας που δημοσιεύθηκε στο ΦΕΚ 1265/31- 
5-1972. Το τοπογραφικό διάγραμμα που συνοδεύει την 
απόφαση δεν είναι εξαρτημένο από το κρατικό σύστημα 
συντεταγμένων, δεν εμφανίζει συντεταγμένες και μετά 
την εφαρμογή του στη σημερινή αποτύπωση με τη βοή¬ 
θεια και άλλων παλαιών τοπογραφικών διαγραμμάτων, 
η οριογραμμή του αιγιαλού δεν καλύπτει όλο το εύρος 
της αμμώδους ακτής, αλλά εμπίπτει εντός αυτής, μην 
αντιπροσωπεύοντας έτσι την πραγματική σημερινή θέση 
του αιγιαλού. 

4. Τις διατάξεις του Ν. 2971/2001 «Αιγιαλός παραλία 
και άλλες διατάξεις». 

5. Την αντίληψη που δημιουργήθηκε, κατά την επιτό¬ 
πια μετάβασή μας στην παραπάνω θέση σχετικά με το 
πλάτος της βρέχόμενης από το χειμέριο κύμα ξηράς 
με τα λοιπά συναφή στοιχεία.Ήτοι: 

α) την γεωμορφολογία του εδάφους και πιο αναλυ¬ 
τικά ότι: 

Η μορφολογία της ακτής είναι κατά τόπους αμμώδης 
ή βραχώδης χαμηλή με ήπια κλίση. 

Της ακτής συνέχονται εκτάσεις χωρίς κλίση με έδα¬ 
φος γαιώδες εκτός σχεδίου στις οποίες υπάρχουν οι¬ 
κοδομές. 


Το φυσικό όριο βλάστησης συνίσταται από ποώδη 
βλάστηση, χαμηλή θαμνώδη και καλαμιές, 
β) δεν υπάρχουν παράκτιοι φυσικοί πόροι, 
γ) η περιοχή προσβάλλεται κυρίως από ΒΔ, ΝΔ ανέ¬ 
μους έντασης έως 7 Βθαυίοιΐ, 
δ) τη μορφολογία του πυθμένα ο οποίος είναι αμ¬ 
μώδης χωρίς μεγάλη κλίση κοντά στην ακτή ενώ στη 
συνέχεια η κλίση γίνεται μεγαλύτερη, 
ε) πρόκειται για ακτή που έχει μεγάλο ανάπτυγμα 
πελάγους, 

στ) τα τεχνικά έργα που υπάρχουν, 
ζ) το γεγονός ότι δεν υπάρχουν εγκεκριμένες χωροτα¬ 
ξικές κατευθύνσεις και χρήσεις γης που να επηρεάζουν 
την παράκτια ζώνη, 

η) Αν και δεν υπάρχουν εντοπισμένα καταγεγραμμένα 
Δημόσια Κτήματα διαχειριζόμενα από το Υπουργείο 
Οικονομίας και Οικονομικών, συνεχόμενα του αιγιαλού, 
το Δημόσιο επιφυλάσσεται παντός δικαιώματος του, 
θ) το γεγονός ότι υφίσταται Κτηματολόγιο, 
ι) το γεγονός ότι στην περιοχή δεν υπάρχουν ευπαθή 
οικοσυστήματα ή προστατευόμενα είδη. 

6. Την ύπαρξη καθορισμού ορίων αιγιαλού και παραλί¬ 
ας νότια της εξεταζόμενης περιοχής στη θέση «Ρόγγια- 
Δαφνιάς» (ΦΕΚ 579/Δ725-05-1993). 

7. Το αριθ. 1731/14-11-2012 έγγραφο Κτηματικής Υπηρε¬ 
σίας Κεφαλληνίας προς το ΓΕΕΘΑ για παροχή σύμφω¬ 
νης γνώμης κατά το άρθ. 113 του Ν3978/2011, το γεγονός 
ότι έως σήμερα δεν έχει υπάρξει απάντηση από το 
ΓΕΕΘΑ και τα όσα το ίδιο άρθρο ορίζει ότι δηλαδή αν η 
προθεσμία του ενός μηνός από τη λήψη του εγγράφου 
από το ΓΕΕΘΑ παρέλθει άπρακτη, η γνώμη του ΓΕΕΘΑ 
λογίζεται θετική, αποφασίζουμε: 

1. α) Επανακαθορίζουμε λόγω εμφιλοχώρησης σφάλ¬ 
ματος την οριογραμμή του αιγιαλού με ερυθρή συνεχή 
πολυγωνική γραμμή με κορυφές Α1, Α2, ..., Α16, Α17ξ1 
(«Ρόγγια- Δαφνιάς» ΦΕΚ 5795/25-05-1993), που είναι 
εξαρτημένες από το κρατικό τριγωνομετρικό δίκτυο. 

β) Επανακαθορίζουμε την οριογραμμή της παραλίας 
με κίτρινη συνεχή πολυγωνική γραμμή με κορυφές Π1, 
Π2, ..., Π14, Π15 ξ Τ («Ρόγγια- Δαφνιάς» ΦΕΚ 579/Δ'/25- 
05-1993) που είναι εξαρτημένες από το κρατικό τριγω¬ 
νομετρικό δίκτυο. Επανακαθορίζουμε ζώνη παραλίας 
πλάτους 15 μέτρων παράλληλα στην οριογραμμή του 
αιγιαλού, προκειμένου να εξυπηρετηθούν οι σκοποί της 
παρ. 2 του άρθρου 1 του Ν. 2971/2001, αφού πρόκειται 
για μια περιοχή που παρουσιάζει ανάπτυξη όσον αφορά 
τη δόμηση για τουριστικούς σκοπούς και θεωρούμε ότι 
πρέπει να εξυπηρετείται η πρόσβαση στην ακτή που 
σήμερα δεν επαρκεί όπως διαπιστώθηκε στην επιτόπια 
μετάβαση μας αλλά και όπως φαίνεται στο τοπογρα- 
φικό διάγραμμα. 

2. Δεν υπάρχει παλαιός αιγιαλός. 

Η Επιτροπή 

Η Πρόεδρος Τα Μέλη 

ΡΟΖΑΛΙΑ ΓΙΑΝΑΚΗ ΑΘΗΝΑ ΜΑΡΜΑΡΑ 

ΓΕΩΡΓΙΟΣ ΚΑΛΙΤΣΟΥΝΑΚΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1973 



ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ττοσοστό 36% 







































1974 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


X 











ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1975 





ΙΙΙΝΛΜΙΑΕΤ ΓΥΧ ΜΙΜ Λ *!12Λ 






































































1976 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 6 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήί1ρ://νννννν.β1.9Γ - ε-πιαϊΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*04002042404 1300 1 2 * - 























































































